מוסיכף

מוסיכף היא תוכנית טלוויזיה מוזיקלית לילדים בהנחייתה של ניצה שאול ובהשתתפות תזמורת סימפונט רעננה בניצוחו של ירוחם שרובסקי.

התוכנית הפגישה ילדים עם המוזיקה הקלאסית באמצעות התזמורת, שחקנים, ליצנים ורקדנים, אשר הופכים את המוזיקה לחוויה משעשעת ומעניינת במיוחד.

כל פרק בתוכנית עסק בנושא אחר כגון: חיות, צעצועים, סיפורים, ריקודים וכו' ובמהלכו הושמעו קטעים מיצירות קלאסיות שהותאמו לנושא הפרק.

התוכנית שודרה בערוץ 2 תחת זכיינית השידור "רשת" בשנים 1993–1994 והופקה על ידי אולפני הרצליה.

כמו כן הופצו קלטות וידאו של התוכנית על ידי חברת קלסיקלטת המציגות שני פרקים נבחרים מתוך התוכנית.

קישורים חיצוניים
 

רשת: תוכניות וסדרות
ערוץ 2: תוכניות וסדרות
סדרות טלוויזיה ישראליות שעלו לשידור בשנות ה-1990
סדרות טלוויזיה לילדים
מוזיקה קלאסית
ניצה שאול
תוכניות שצולמו באולפני הרצליה